No zum nenna san des  Puppn-Museum nem da Ehrenburg mit a groaßn Anzoi vo Künstlerpuppn, des Friedrich-Rückert-Museum im Stådteil Neuses und aa des Grabungsmuseum Kirchhof, was nem St. Moriz unta dem Ämtergebäude liegt und de Ausgrabunga vo a ehemaligen Benediktiner-Propstei mit Keramikgengständ zoagt. Im Pavillon vom Kunstverein Coburg am Hoafgartn findn seit 1986 Wechselausstellungen mit Kunst aus da Gengwart statt. Da Kunstverein is oana da äidestn in Deitschland und mit üba 1300 Mitglieda da greßte in Bayern. Im Schloß Callenberg im  Stådteil Beiersdorf wern aa seit 1998 duach de "Sammlung Herzoglicher Kunstbesitz" Mobiliar, Gemälde, Porzellan und kunstgewerbliche Gengstände aus vier Jåhrhunderten zoagt. A außergewöhnliches Uhrenkabinett ko besichtigt wern. Ab 2004 is da des Deitsche Schützenmuseum beheimatet.